Държавен вестник, бр. 59, 2006 г., стр. 35

Б Р О Й  59
Д Ъ Р Ж А В Е Н   В Е С Т Н И К
С Т Р .  35
Раздел III
Разрешения
Чл. 28. (1) Всяко физическо или юридическо
лице, както и свързани лица, не могат без пред-
варително писмено разрешение на БНБ да при-
добиват пряко или косвено акции в банка, ли-
цензирана в Република България, ако в резул-
тат на придобиването участието им става ква-
лифицирано или ако това участие достига или
надхвърля праговете от 20, 33, 50, 66, 75 или 100
на сто от акциите с право на глас. Такова разре-
шение се изисква и в случаите, когато банката
става дъщерно дружество.
(2) Разрешение от БНБ се изисква и когато
праговете по ал. 1 се достигат или надхвърлят
в резултат на възникнала свързаност между
акционери на банка или в резултат на насле-
дяване. Приобретателите не могат да упраж-
няват правото на глас по тези акции до полу-
чаване на писмено разрешение от БНБ. Ако
разрешението не бъде поискано в едномесе-
чен срок от възникване на свързаността или
правоприемството или ако не бъде издадено,
БНБ може да приложи мярката по чл. 103,
ал. 2, т. 15.
(3) Българската народна банка провежда
предварителни консултации с компетентния
надзорен орган в държавата членка, когато:
1. лицето, което възнамерява да придобие
акции от капитала на банка съгласно ал. 1, е
банка, застраховател или инвестиционен пос-
редник, лицензирани в друга държава членка,
или дружество майка на друга банка, застрахо-
вател или инвестиционен посредник, лицензи-
рани в друга държава членка, или лице, упраж-
няващо контрол върху банка, застраховател или
инвестиционен посредник, лицензирани в дру-
га държава членка, или
2. в резултат на това придобиване банката,
чиито акции са обект на придобиване, ще стане
дъщерно дружество или ще бъде контролирана
от страна на приобретателя—банка, застрахо-
вател или инвестиционен посредник, лицензи-
рани в друга държава членка.
(4) Когато акциите по ал. 1 са придобити без
предварително разрешение при публично пред-
лагане на акции на фондовата борса или на друг
регулиран пазар на ценни книжа, приобретате-
лите не могат да упражняват правото на глас по
тези акции до получаване на писмено разреше-
ние от БНБ. Ако разрешението не бъде поиска-
но в едномесечен срок от придобиването или не
бъде издадено, БНБ може да приложи мярката
по чл. 103, ал. 2, т. 15.
(5) Преди да бъде издадено разрешението,
акциите по ал. 2 и 4 не се вземат предвид при
определяне на кворума на общото събрание на
акционерите.
(6) Без писмено разрешение на БНБ банка-
та не може да:
1. открива клонове в чужбина;
2. изменя наименованието си, обозначено в
лиценза;
3. се преобразува;
4. извършва банкови сделки извън обхвата
на издадения лиценз;
5. увеличава капитала си с непарични вноски;
6. изкупува обратно издадени от нея акции;
7. намалява капитала си;
8. учредява или придобива контрол върху
банка със седалище в чужбина.
(7) Сделките и решенията по ал. 1 и 6, за
които не е издадено предварително разреше-
ние, са нищожни.
Чл. 29. (1) Българската народна банка раз-
глежда искането за издаване на разрешения
по чл. 28, ал. 1, 2, 4 и 6 в тримесечен срок от
получаването му. В случаите по чл. 28, ал. 6,
т. 3 БНБ разглежда искането, ако е предста-
вено разрешение от Комисията за защита на
конкуренцията, когато издаването му е задъл-
жително.
(2) Условията и редът за издаване на разре-
шенията по чл. 28, ал. 1, 2, 4 и 6, както и осно-
ванията за отказ, се определят с наредба на БНБ.
Чл. 30. (1) Когато взема решение за увелича-
ване капитала на банката с вноски на акционе-
рите, общото събрание, съответно управител-
ният съвет (съветът на директорите), определя
срок за извършване на вноските, който не може
да бъде по-дълъг от 6 месеца от вписване на
увеличаването на капитала. При публично пред-
лагане на акции срокът тече от публикуването
на проспекта.
(2) Акциите, по които не са извършени дъл-
жимите вноски или които не са продадени в
срока, се обезсилват, а съответният орган пред-
приема действия за намаляване на капитала до
размера на действително внесения капитал. Ре-
шението за изменение трябва да бъде взето не
по-късно от три месеца след изтичането на сро-
ка по ал. 1.
(3) Ако решението по ал. 2 не бъде взето в
срок, съответното изменение се вписва в тър-
говския регистър по искане на БНБ.
(4) По отношение на акционери, за които в
резултат на изменение на решението възниква
основание за искане на разрешение, се прилага
съответно чл. 28, ал. 4.
(5) Алинеи 2 и 3 се прилагат съответно и
когато БНБ установи, че капиталът е увеличен
с непарични вноски без разрешение или средс-
твата, с които са направени паричните вноски,
не са собствени на акционера.
Чл. 31. (1) Предварително разрешение от
БНБ трябва да има и акционер, който при учас-
тие в увеличаването на капитала на банката с
вноски на акционерите или чрез превръщане
на облигации в акции придобива или запазва
дял, който се равнява или надхвърля праговете
от 20, 33, 50, 66, 75 или 100 на сто от акциите с
право на глас от увеличения капитал. В този
случай се прилага съответно чл. 28, ал. 3.